Jörn Donner on kuollut – Ystävät ja kollegat kulttuurista ja politiikasta muistelevat ainutlaatuista persoonaa: ”Suomalaiselle kulttuurille tämä on tavaton menetys”

Donner oli kuollessaan 86-vuotias.

Kirjailija, elokuvaohjaaja ja poliitikko Jörn Donner kuoli torstaina sairaalassa Helsingissä, kertoo hänen vaimonsa Bitte Westerlund. Donner oli kuollessaan 86-vuotias.

Bitte Westerlund (vas.) ja Jörn Donner Linnan juhlissa 6. joulukuuta 2016.­

”Tänään, torstaina 30. tammikuuta kello 14.30 Jörn Donner menehtyi pitkäaikaisen keuhkosairauden jälkeen ydinperheensä läsnä ollessa Helsingin Kolmiosairaalassa, tai kuten hän itse olisi sen muotoillut, ’korkean iän johdosta’”, Westerlund viestitti STT:lle.